**O‘zbekiston Respublikasi Energetika vazirligi huzuridagi Atom energetikasini rivojlantirish**

**agentligining 2022-yil II-yarim yillik HISOBOTI**

| **№** | **Amalga oshirilishi lozim boʻlgan**  **ishlar va tadbirlar** | **Bajarish**  **muddati** | **Ijro etilishi va amalga oshirilayotgan ishlar toʻgʻrisida ma’lumot** |
| --- | --- | --- | --- |
| 1. **“OʻZATOM” AGENTLIGINING OʻZBEKISTON RESPEBLIKASI  PREZIDENTI QARORLARIGA MUVOFIQ VAZIFALARI** | | | |
| 1. **Oʻzbekiston Respublikasi Prezidentining 2019-yil 7-fevraldagi**   **“2019-2029 yillarda Oʻzbekiston Respublikasida atom energetikasini rivojlantirish Konsepsiyasi tasdiqlash toʻgʻrisida”gi PQ-4165-son qarori ijrosi doirasidagi tadbirlar** | | | |
| 1 | Yadroviy qurilmalarni maydonchada joylashtirishga ruxsat beruvchi hujjatni olish uchun Atom energiyasidan foydalanish xavfsizligini davlat tomonidan tartibga soluvchi maxsus vakolatli organga taqdim etadigan zarur hujjatlarni tayyorlash. | 2022-yil  sentyabr – dekabr | **Bajarildi.**  “O‘zatom” agentligi tomonidan yadroviy qurilmani maydonchada joylashtirishga ruxsat beruvchi hujjat olish uchun quyidagi hujjatlar ishlab chiqilgan:  1. AESning atrof-muhitga ta’sirini baholash (1 bosqich maydon tanlash davrida) hisoboti;  2. Texnik xususiyati bo‘lmagan rezyume;  3. Havfsizlikni asoslash hisoboti (Kirish, 1- va 2-bob hajmida).  Bundan tashqari, ruxsatnoma olish muddatlari va tartibini aniqlashtirish uchun 2022-yil 3-oktabrdagi 02-08-583-son so‘rov yuborildi. |
| 2 | AESni ekspluatatsiya qiluvchi tashkilotni rivojlantirish, shu jumladan uning tashkiliy tuzilishi jihatidan tayyorligi, malakali kadrlar bilan to‘ldirilishi, zarur normativlar va tartib-tamoyillarining mavjudligi, uzoq muddat moliyaviy barqarorligini ta’minlash. | 2022-yil  sentyabr – dekabr | **Bajarildi.**  Bangladesh Xalq Respublikasida qurilayotgan Ruppur AESda “O‘zatom” agentligi va “AES qurilishi Direksiyasi” DUKning yosh mutaxassislari bosqichma-bosqich amaliyot o‘tamoqda.  Shuningdek, “AES qurilishi Direksiyasi” DUK mutaxassislari KЕPCO (Janubiy Koreya) xalqaro yadroviy oliy maktabiga o‘qishga yuborildi.  Quyidagi Nizomlar joriy etidi:  RD P 09-04-72:2021 “Rasmiy transport vositalaridan foydalanish bo‘yicha Nizom” (2022-yil 30-sentyabrdagi 36-son);  RD P 09-04-71:2021 “AES qurilishi Direksiyasi” DUKning o‘z ehtiyojlari uchun kerak bo‘ladgan mahsulotlarning hisobini yuritish, saqlash va ajratish tartibi to‘g‘risidagi Nizom” (2022-yil 14-oktabrdagi 41-son). |
| 3 | AES va yadro infratuzilmasi uchun xodimlarni tayyorlash dasturlarini, shu jumladan xorijiy davlatlarda mutaxassislar malakasini oshirish dasturlariga muvofiq xodimlarni tayyorlash hamda malaka oshirish jarayonini tashkil etish. | 2022-yil  sentyabr – dekabr | **Bajarildi.**  “O‘zatom” agentligi va “AES qurilishi Direksiyasi” DUKning 12 nafar xodimlari malakasini oshirish maqsadida Bangladesh Respublikasida qurilayotgan “Ruppur” AESining qurilish maydonchasiga mehnat safariga yuborilgan xodimlarning 6 nafari muvaffaqiyatli yakunlab keldi hamda mutaxassisligi bo‘yicha ishga joylashtirildi.  Qolgan 6 nafari mehnat fa’oliyatini davom ettirmoqda  “Atomstroyeksport” aksiyadorlik jamiyati bilan Misr va Vengriyada qurilayotgan AESlarga malaka oshirish uchun mutaxassislar yuborish bo‘yicha muzokaralar olib borilmoqda.  “O‘zatom” agentligi, “AES qurilishi Direksiyasi” DUK va O‘zbekiston Respublikasining turli vazirlik va idoralar mutaxassislari MAGATE tomonidan o‘tkazilgan quyidagi o‘quv seminarlarida qatnashdilar:  Joriy yilning 12-15 sentyabr kunlari MAGATEning “Moliyaviy xavflarni baholash va boshqarish, atom elektrostansiyalarini qurish uchun moliyaviy resurslarni jalb qilish” hamda “AES qurilishini moliyalashtirish modellari, shu jumladan muqobil moliyalashtirish manbalari, xalqaro moliya institutlarining investitsiyalar va grantlarini jalb qilish” mavzusidagi milliiy seminar-praktikumi;  MAGATE hamda “O‘zatom” agentligi o‘rtasidagi kelishuvga asosan, 2022-yil 30 oktyabr - 4 noyabr kunlari MAGATEning “AES qurilishi va ekspluatatsiyasini rejalashtirish va budjetlashtirish manbai” mavzusidagi milliy seminar-praktikum;  2022-yil 15-18 noyabr kunlari MAGATEning “Atom energetikasi dasturi uchun inson resurslarini rivojlantirish” mavzusidagi milliy seminar. |
| 1. **Oʻzbekiston Respublikasi Prezidentining 2019-yil 16-oktyabrdagi “Oʻzbekiston Respublikasining**   **yadro-energetika dasturi uchun kadrlar salohiyatini rivojlantirish strategiyasini tasdiqlash toʻgʻrisida”gi**  **PQ-4492-son qarori ijrosi doirasidagi tadbirlar** | | | |
| 4 | Moskva shahridagi “MMFI” milliy tadqiqot yadro universitetining bakalavr hamda magistratura bosqichini tamomlagan bitiruvchilarni “O‘zatom” agentligi va uning tarkibidagi tashkilotlarga ishga taqsimlash va joylashtirish. | doimiy  ravishda | **Bajarildi.**  2021/2022 o‘quv yilida Moskva shahridagi “MMFI” milliy tadqiqot yadro universitetining bakalavr bosqichini tamomlagan 12 nafar talabaning 11 nafari magistratura bosqichiga qabul qilindi. 1 nafari “MMFI” milliy tadqiqot yadro universitetining Toshkent shahridagi filialida ishga joylashtirildi. |
| 5 | “O‘zatom” agentligi tayanch oliy ta’lim muassasalari konsorsiumi ta’lim va ilmiy muassasalari moddiy-texnika va o‘quv-laboratoriya bazasini yaratish hamda modernizatsiya qilish. | 2022-yil  iyun – avgust | **Bajarildi.**  “O‘zatom” agentligi tomonidan “MMFI” Milliy tadqiqot yadro universiteti” Toshkent shahridagi filiali 2-3-4 bosqich talabalari uchun 13 ta (“Kimyo”, “Mexanika”, “Molekular fizika va termodinamika”, “Elektr va magnitizm”, “To‘lqinlar va optika”, “Atom fizikasi”, “Avtomatika”, “Issiqlik fizikasi”, “Elektroenergetika” , “Virtual reallik”, “Atom elektr stansiyalarida fizik jarayonlarni modellashtirish”, “Kuch fizikasi”, “Elektrotexnika”) eng zamonaviy o‘quv-laboratoriya uskunalari va jihozlari xarid qilindi. |
| 6 | “MMFI” milliy tadqiqot yadro universitetining Toshkent shahridagi filialiga 2022/2023 o‘quv yili uchun qabul jarayonlarini tashkil etish bo‘yicha tadbirlarni amalga oshirish. | 2022-yil  iyul – avgust | **Bajarildi.**  Toshkent shahridagi “MMFI” Milliy tadqiqot yadro universiteti” federal davlat avtonom oliy ta’lim muassasasi Vasiylik kengashining 2022-yil 13-iyuldagi 1-son “2022/2023 o‘quv yili uchun “MMFI” Milliy tadqiqot yadro universiteti” federal davlat avtonom oliy ta’lim muassasasining Toshkent shahridagi filialiga o‘qishga qabul qilish to‘g‘risida”gi Bayonnomasiga muvofiq yo‘nalishlar bo‘yicha qabul parametrlari belgilab berildi.  2022-yilning 24, 25, 26 avgust kunlari “MMFI” milliy tadqiqot yadro universitetining Toshkent shahridagi filialida Fizika, Matematika va Rus tili fanlaridan imtixonlar o‘tkazilib tanlov yakuniy natijalariga ko‘ra 100 nafar abituriyent 4 ta yo‘nalish bo‘yicha talaba sifatida o‘qishga qabul qilindi. |
| 7 | Toshkent shahridagi “MMFI” milliy tadqiqot yadro universitetining filiali faoliyatini rivojlantirish. | doimiy  ravishda | **Bajarildi.**  O‘zbekiston Respublikasi Prezidentining “2022-2030 yillarda “Navoiyuran” davlat korxonasida uranni qazib olish, qayta ishlash hajmlarini oshirish hamda uni transformatsiya qilish chora-tadbirlari to‘g‘risida” 2022-yil 14-iyuldagi PQ-319-son qarorida Toshkent shahridagi “MMFI” milliy tadqiqot yadro universitetining filiali va “Navoiyuran” DK kadrlar tayyorlash bo‘yicha hamkorlik qilish belgilangan. Ushbu soha bo‘yicha kadrlar tayyorlash maqsadida filialda yangi ta’lim yo‘nalishi ochish bo‘yicha “MMFI” milliy tadqiqot yadro universiteti bosh muassasasi bilan muzokaralar o‘tkazib kelinmoqda. Undan tashqari filialda magistratura bosqichini ochish bo‘yicha ham ishlar olib borilmoqda. |
| **II. “O‘ZATOM” AGЕNTLIGINING USTUVOR VAZIFALARINI AMALGA**  **OSHIRISH BO‘YICHA CHORA-TADBIRLAR** | | | |
| 1. **Atom energetikasi sohasida normativ-huquqiy bazani rivojlantirish va normativ hujjatlarni ishlab chiqish, qabul qilish va amalga kiritish** | | | |
| 8 | O‘zbekiston Respublikasi yadro xavfsizligi sohasidagi xalqaro konvensiyalarga qo‘shilgandan keyin ularning qoidalarini O‘zbekiston Respublikasi qonun va boshqa normativ-huquqiy hujjatlariga implementatsiya qilish. | 2022-yil  iyul – dekabr (xalqaro konvensiyalarga qoʻshilgan holda) | **Bajarilmoqda.**  Xalqaro konvensiyalarga qo‘shilish to‘g‘risidagi O‘zbekiston Respublikasi hukumatining tegishli qarori qabul qilinmaganligi sababli yadro xavfsizligi sohasidagi xalqaro konvensiyalarga qo‘shilgandan keyin ularning qoidalarini O‘zbekiston Respublikasi qonun va boshqa normativ-huquqiy hujjatlariga implementatsiya qilish rejalashtirilgan.  “Yadroviy zarar uchun fuqarolik javobgarligi to‘g‘risidagi Vena konvensiyasiga qo‘shilish to‘g‘risida (Vena, 1963-yil 21-may)” O‘zbekiston Respublikasi Qonuni loyihasi ishlab chiqildi, manfaatdor vazirlik va idoralar bilan kelishilib, Energetika vazirligining 2019-yil 28-avgustdagi 2-2516-son xati bilan Vazirlar Mahkamasiga kiritilgan va o‘rnatilgan tartibda O‘zbekiston Respublikasi Prezidenti Administratsiyasi Huquqiy ekspertiza va kompleks tahlil qilish departamentiga (2019-yil 16-noyabr) kiritilgan.  Sanoat xavfsizligi davlat qo‘mitasi tomonidan Yadro avariyasi to‘g‘risida tezkor xabar berish to‘g‘risidagi konvensiyasi (30.01.2020 yil 30-yanvardagi 01/03-296-son xat) va Yadro xavfsizligi to‘g‘risidagi konvensiyasiga (2020-yil 28-fevraldagi 01/03-678-son xat) qo‘shilishni nazarda tutuvchi O‘zbekiston Respublikasining Prezidenti qarorlari loyihalari o‘rnatilgan tartibda ishlab chiqildi, tegishli vazirlik va idoralar bilan kelishildi va Vazirlar Mahkamasiga kiritildi.  O‘zbekiston Respublikasining “Yadro avariyalari yoki radiatsiya avariya holatlarida yordam ko‘rsatish to‘g‘risida”gi konvensiyasiga qo‘shilishi bo‘yicha Energetika vazirligining 2020-yil 25-dekabrdagi 01-16-7156-son va 2020-yil 25-dekabrdagi 01-16-7157-son xatlariga muvofiq tegishli hujjatlar to‘plami O‘zbekiston Respublikasi Vazirlar Mahkamasiga va O‘zbekiston Respublikasi Prezidenti huzuridagi Xavfsizlik kengashiga kiritildi.  Tashqi ishlar vazirligiga 2019-2029 yillarda O‘zbekiston Respublikasida atom energetikasini rivojlantirish konsepsiyasini amalga oshirish bo‘yicha “Yo‘l xaritasi”ning I-bandida xalqaro konvensiyalarga qushilish to‘g‘risida qilingan ishlar haqida ma’lumot berildi (2022-yil16-iyundagi 03-08-332-son xati). |
| 9 | Tasdiqlangan “O‘zatom” agentligida 2022 yilda normativ hujjatlarni ishlab chiqish dasturi” doirasida o‘rnatilgan tartipda 5-ta normativ hujjatlarni ishlab chiqish va qabul qilish. | 2022-yil  iyul – dekabr | **Bajarildi.**  Tasdiqlangan “O‘zatom” agentligida 2022-yilda normativ hujjatlarni ishlab chiqish dasturi” doirasida o‘rnatilgan tartipda 5-ta normativ hujjatlar ishlab chiqildi, qabul qilindi va amalga kiritildi:  UzAtom TS 11120-6.016:2022 “O‘zatom” agentligining tarkibiy bo‘linmalari va qo‘yi tashkilotlar rahbarlarining faoliyati samaradorligini baholash tartibi to‘g‘risidagi Nizom”;  UzAtom 10-008:2022 “O‘zbekiston Respublikasi Energetika vazirligi xuzuridagi Atom energetikasini rivojlantirish agentligining Rejim va kadrlar boshqarmasi Nizomi”;  UzAtom 10-015:2022 “O‘zbekiston Respublikasi Energetika vazirligi xuzuridagi Atom energetikasini rivojlantirish agentligi xodimlarining odob-axloq qoidalari”;  UzAtom 10-037:2022 “O‘zbekiston Respublikasi Energetika vazirligi xuzuridagi Atom energetikasini rivojlantirish agentligi Odob-axloq komissiyasi to‘g‘risidagi Nizom”;  UzAtom 13-038:2022 “Jismoniy va yuridik shaxslar hamda O‘zbekiston Respublikasi Energetika vazirligi xuzuridagi Atom energetikasini rivojlantirish agentligi o‘rtasidagi nizolarni sudgacha xal qilish apellyatsiya kengashi to‘g‘risidagi Nizom”. |
| 1. **AES qurilishi loyihasini amalga oshirish bo‘yicha chora-tadbirlar** | | | |
| 10 | Jamoatchilik eshituvlarining natijalari bo‘yicha AESning atrof-muhitga ta’sirini baholash hisobotini (maydoncha tanlash bosqichida) yakuniy tahririni tayyorlash. | 2022-yil  iyul – dekabr | **Bajarildi.**  Tasdiqlangan AESning atrof-muhitga ta’sirini baholash hisoboti bo‘yicha O‘zbekiston Respublikasi hududlarida jamoatchilik eshituvlarini o‘tkazish Dasturi bo‘yicha ishlari amalga oshirilmoqda. |
| 11 | AESning atrof-muhitga ta’sirini baholash hisobotini (maydoncha tanlash bosqichida) Atom energiyasidan foydalanish xavfsizligini davlat tomonidan tartibga solish bo‘yicha alohida vakolatga ega bo‘lgan davlat organiga ekspertizadan o‘tkazish uchun o‘rnatilgan tartibda taqdim etish. | 2022-yil  iyul – dekabr (kelishilgan holda) | **Bajarildi.**  AESning atrof-muhitga ta’sirini baholash (1 bosqich maydon tanlash davrida) hisoboti ishlab chiqilib, 2020-yil 3-fevral kuni Atom energiyasidan foydalanish xavfsizligini davlat tomonidan tartibga solish bo‘yicha alohida vakolatga ega bo‘lgan davlat organida (Ekologiya va atrof muxitni muhofaza qilish davlat qo‘mitasi) davlat ekspertizasidan o‘tkazish kiritildi.  O‘zbekistonda atom energetikasini rivojlantirish masalalari bo‘yicha respublika ishchi guruhining 2020-yil 26-dekabrdagi 5 son bayoni (2021-yil 22-yanvardagi 01-06/24-37-son) topshiriqlari asosida atrof-muhitga ta’sirini baholash (1 bosqich maydon tanlash davrida) hisoboti qayta tayyorlandi va 2021-yil 8-fevralda ekspertiza xulosasini olish uchun taqdim qilindi.  Ayni vaqtda Ekologiya va atrof-muhitni muhofaza qilish davlat qo‘mitasi tomonidan ushbu hujjatni ekspertizadan o‘tkazish maqsadida xalqaro ekspertlarni tanlash bo‘yicha tegishli ishlar olib borilmoqda. Belgilangan tartibda mustaqil xorijiy ekspert tanlangandan so‘ng, “O‘zatom” agentligi tomonidan zarur moliyaviy mablag‘ Ekologiya va atrof-muhitni muhofaza qilish davlat qo‘mitasi hisobiga o‘tkazib beriladi.  Ekologiya va atrof muhitni muhofaza qilish qo‘mitasi tomonidan ekspertizadan o‘tkazish jamoatchilik eshittiruvlaridan so‘ng AESning atrof-muhitga ta’sirini baholash hisobotining yakuniy tahriri shakllantirilgandan so‘ng amalga oshiriladi. |
| 1. **MAGATE bilan xalqaro hamkorlik va o‘zaro aloqalar** | | | |
| 12 | 2022-2023 yillarda MAGATE tomonidan tasdiqlangan texnik hamkorlik dasturida belgilangan tadbirlarni o‘tkazish. | Belgilangan jadvalga muvofiq | **Bajarildi.**  2022-2023 yillarda MAGATE tomonidan tasdiqlangan texnik hamkorlik dasturida belgilangan tadbirlarni o‘tkazish masalasi bo‘yicha MAGATEning tegishli xodimlari bilan onlayn uchrashuvlar muntazam ravishda o‘tkazib borildi.  Jumladan,  Joriy yilning 12-15 sentyabr kunlari MAGATEning “Moliyaviy xavflarni baholash va boshqarish, atom elektrostansiyalarini qurish uchun moliyaviy resurslarni jalb qilish” hamda “AES qurilishini moliyalashtirish modellari, shu jumladan muqobil moliyalashtirish manbalari, xalqaro moliya institutlarining investitsiyalar va grantlarini jalb qilish” mavzusidagi milliiy seminar-praktikumi;  MAGATE hamda “O‘zatom” agentligi o‘rtasidagi kelishuvga asosan, 2022-yil 30 oktyabr-4 noyabr kunlari MAGATEning “AES qurilishi va ekspluatatsiyasini rejalashtirish va budjetlashtirish manbai” mavzusidagi milliy seminar-praktikum;  2022-yil 15-18 noyabr kunlari MAGATEning “Atom energetikasi dasturi uchun inson resurslarini rivojlantirish” mavzusidagi milliy seminarlari bo‘lib o‘tdi. |
| 13 | MAGATE tomonidan o‘tkazilishi rejalashtirilgan AES qurilishi maydonchasini tashqi hodisalarni inobatga olgan holda baholash bo‘yicha yakuniy SEED missiyasiga (follow-up mission) tayyorgarlik ko‘rish, missiyani munosib o‘tkazish hamda missiya yakuni bo‘yicha hisobotlarni tayyorlash. | 2022-yil  iyul – dekabr (kelishilgan holda) | **Bajarildi.**  MAGATE tomonidan o‘tkazilishi rejalashtirilgan AES qurilishi maydonchasini tashqi hodisalarni inobatga olgan holda baholash bo‘yicha yakuniy SEED missiyasiga (follow-up mission) tayyorgarlik ko‘rilmoqda. Jumladan:  - Joriy yil 20-24 iyun kunlari “AES Qurilish maydonchasininr xavfsizlirini baholash va O‘zbekiston Respublikasida yangi yadroviy qurilmani joylashtirish dasturini ko‘rib chiqish” SEED missiyasiga tayyorrarlik ko‘rish bo‘yicha milliiy seminar - amaliyoti o‘tkazildi (Vazirlar Mahkamasi tomonidan 2022-yil 30-maydagi tasdiqlangan 06/1-4469-son MAGATE tashrif dasturi);  SEED missiyasini o‘tkazish uchun O‘zbekistonda AES qurish maydonini tanlash bo‘yicha hisobot hamda tegishli hujjatlar to‘plami inliz tiliga tarjima qilinib yig‘ma holatga keltirildi (umumiy hajmi 1200 varaqdan ortiq) hamda MAGATEning O‘zbekistonda SEED missiyasi o‘tkazish uchun belgilangan xodimlariga taqdim etildi (2022-yil 12-avgustdagi 02-07-463-son xati). MAGATE bilan kelishgan holda SEED missiyasini o‘tkazish 2023-yilning 16-21 yanvar kunlariga belgilandi  . |
| 14 | Respublikaning milliy yadroviy infratuzilmasini rivojlanishini kompleks baholash bo‘yicha hisobotiga oid “Ish reja”larini (Integrated Work Plan/Action plan) ishlab chiqish va MAGATE bilan birga kelishish. | 2022-yil  iyul – dekabr | **Bajarildi.**  Respublikaning milliy yadroviy infratuzilmasini rivojlanishini kompleks baholash davra suxbati davomida MAGATE yadro infratuzilmasini rivolantirish bo‘limi ekspertlari bilan hamkorlikda rejalashtirish hujjati – Integratsiyalashgan ish rejasini (IWP/Ap) birgalikda ishlab chiqishga erishildi. |
| 1. **Atom texnologiyalari axborot markazini rivojlantirish va atom energetikasini ommalashtirish** | | | |
| 15 | “O‘zatom” agentligi Atom texnologiyalari axborot markazi (ATAM)da “Ekspert bilan ochiq davra suhbati”ni o‘tkazishga tayyorgarlik ko‘rish. | 2022-yil  iyul – dekabr | **Bajarildi.**  2022-yilning dekabrida “O‘zatom” agentligi va “AES qurilishi Direksiyasi” DUK xodimlari hamda talabalar oʻrtasida “O‘zatom” agentligining Atom texnologiyalari axborot markazi (ATAM)da “Ekspert bilan ochiq davra suhbati”i boʻlib oʻtdi. |
| 16 | Aholining yadro fani va texnologiyalari sohasidagi ilmiy-texnik bilimlarini oshirish va atom energetikasini ommalashtirish. | 2022-yil  iyul – dekabr | **Bajarildi.**  Atom energetikasini ommalashtirish va Talabalar, maktab o‘quvchilarining ilmiy-texnik bilimlarini oshirish maqsadida ATAMda quyidagi tadbirlar o‘tkazildi:  1) Joriy yilning 10-11-noyabr kunlari Atom texnologiyalari axborot markazida Ilm-fan bayrami doirasida “O‘zatom” agentligi va “Rosatom” davlat korporatsiyasi bilan birgalikda o‘zbek va rus maktab o‘quvchilari uchun oflayn rejimda **“Global Atomic Quiz-2022”** xalqaro ta’lim loyihasini o‘tkazdi;  2) Joriy yilning 3-dekabr kuni “O‘zatom” agentligi Atom texnologiyalari axborot markazida (ATAM) “Kelajak energiyasi” atom energiyasi axborot markazlarini rivojlantirish avtonom notijorat tashkiloti, “O‘zatom” agentligi va “Rosatom” Davlat korporatsiyasi ko‘magida **“Zakovat formulasi”** chempionati finali bo‘lib o‘tdi. |
| 17 | Talabalar, maktab o‘quvchilari va Respublikamizning boshqa soha vakillari uchun Atom texnologiyalari axborot markazi bo‘ylab ekskursiyalar, xalqaro ilmiy hamjamiyatning malakali mutaxassislari bilan birgalikda ilmiy-ommabop ma’ruzalar, interaktiv va mahorat darslari, tok-shoular tashkillashtirish. | 2022-yil  iyul – dekabr | **Bajarildi.**  Talabalar, maktab o‘quvchilari va Respublikamizning boshqa soha vakillari uchun Atom texnologiyalari axborot markazi bo‘ylab qo‘yidagi ekskursiyalar amalga oshirildi:  1. O‘zbekiston Davlat Jahon Tillari universiteti talabalari;  2. Toshkent shahridagi Amity universiteti talabalari;  3. Toshkent shahridagi “MMFI” milliy tadqiqot yadro universiteti filiali talabalari;  4. Islom Karimov nomidagi Toshkent davlat texnika universiteti talabalari;  5. Toshkent shahridagi “MEI” milliy tadqiqot universiteti” filiali;  6. Turin politexnika universiteti qoshidagi akademik litsey talabalari;  7. NTM “Smart School” maktabi o‘quvchilari;  8.  Toshkent shaxar Yakkasaroy tumani 89-sonli umumiy o‘rta talim maktabi;  9.  Toshkent shahar 103-sonli o‘rta maktab o‘quvchilari;  10. Toshkent shaxar Yakkasaroy tumani 321-sonli umumiy o‘rta talim maktabi;  11. Toshkent shaxar Mirobod tumani 328-sonli umumiy o‘rta talim maktabi;  12. Toshkent shaxar Mirzo Ulug‘bek tumani 223-sonli umumiy o‘rta ta’lim maktabi. |
| 18 | Atom energetikasi sohasidagi fan olami rivojlanishi, yangiliklari hamda O‘zbekistonda atom energetikasi va yadro texnologiyalarini yanada ommaga tanitish maqsadida navbatdagi **“Fan va atom festivali - 2022”**ni o‘tkazish. | 2022-yil  oktyabr – dekabr (kelishilgan holda) | **Bajarildi.**  Atom energetikasi sohasidagi fan olami rivojlanishi, yangiliklari hamda O‘zbekistonda atom energetikasi va yadro texnologiyalarini yanada ommaga tanitish maqsadida navbatdagi **“Fan va atom festivali-2022”** joriy yilning 13-14 dekabr kunlari Toshkent shahridagi “MMFI” milliy tadqiqot yadro universiteti filiali va “O‘zatom” agentligining Atom texnologiyalari bo‘yicha Axborot markazida o‘tkazildi.  Bundan tashqari, ushbu tadbir 16 dekabrda Jizzax viloyati Forish tumani Uchquloch qishlog‘idagi 10-sonli o‘rta ta’lim maktabida ham o‘tkazildi. |
| 1. **Raqamli transformatsiya, axborot va jismoniy xavfsizlikni ta’minlash** | | | |
| 19 | “O‘zatom” agentligining ichki ma’lumotlarini elektron shaklga o‘tkazish va yagona ma’lumot bazasini rivojlantirish. | 2022-yil  iyul – dekabr | **Bajarildi.**  “O‘zatom” agentligining Standartlashtirish va normativ hujjatlarni ishlab chiqish boshqarmasi tomonidan O‘zatom agentligining ichki normativ hujjatlari elektron shaklga o‘tkazildi va fayl serveridagi yagona ma’lumotlar bazasida joylashtirildi.  Hamda, ijro intizomini nazorat qilish bo‘limi tomonidan buyruqlar va xizmat xatlarning elektron shakli ma’lumotlar bazasida joylashtirilgan.  Shu bilan birga, tadbirlar natijalari bo‘yicha fotosuratlar va hisobotlar elektron ma’lumotlar bazasiga joylashtirildi.  “O‘zatom” agentligi doirasida ichki hujjat aylanishi uchun server ajratildi. |
| 1. **Korrupsiyaga qarshi kurashish** | | | |
| 20 | Xalqaro standarti ISO 37001:2016 “Poraxo‘rlikka qarshi boshqaruv tizimlari. Talablar va foydalanish bo‘yicha qo‘llanma” talablariga muvofiq korrupsiyaga qarshi kurashish menejment tizimini joriy etish. | 2022-yil  iyul – dekabr | **Bajarildi.**  Korrupsion risk past darajada bo‘lganligi hamda AES qurilishi aktiv fazada emasligi sababli Xalqaro standarti ISO 37001:2016 “Poraxo‘rlikka qarshi boshqaruv tizimlari. Talablar va foydalanish bo‘yicha qo‘llanma” talablariga muvofiq korrupsiyaga qarshi kurashish menejment tizimini joriy etish 2023-yil II yarim yilligida amalga oshirilishi rejalashtirilgan. |
| 21 | Agentlik tizimida korrupsiyaga nisbatan murosasiz munosabatni shakllantirishga qaratilgan “O‘zatom” agentligi tomonidan xodimlarning huquqiy madaniyatini oshirish uchun axborot-tahliliy materiallarni tayyorlash va o‘quv seminarlarni o‘tkazish. | 2022-yil  iyul – dekabr | **Bajarildi.**  Joriy yilning 1 iyul kuni “O‘zatom” agentligida “O‘zbekiston Respublikasida korrupsiyaga qarshi kurash siyosatining mazmun-mohiyati” mavzusida agentlik hodimlari korrupsiyaga qarshi kurash siyosatida amalga oshirilayotgan islohotlarni yanada chuqurroq tushunishlari uchun seminar-yig‘ilish o‘tkazildi.  9 dekabr “Xalqaro korrupsiyaga qarshi kurash kuni” munosabati bilan “O‘zatom” agentligi tomonidan xodimlarning huquqiy madaniyatini oshirish maqsadida axborot-tahliliy materiallar tayyorlandi va o‘quv seminari o‘tkazildi. |
| 1. **Ijro intizomini mustahkamlash bo‘yicha yagona va uzluksiz “texnologik zanjir”ni amalga oshirish, shuningdek jismoniy va yuridik shaxslarning murojaatlari bilan ishlash** | | | |
| 22 | O‘zbekiston Respublikasi Prezidentining va O‘zbekiston Respublikasi Vazirlar Mahkamasining topshiriqlar ijrosini “me.ijro.uz” va “app.ijro.uz” yagona elektron tizimi orqali nazorat qilib borish va ma’lumotlarni kiritish. | doimiy | **Bajarildi.**  O‘zbekiston Respublikasi Prezidentining va O‘zbekiston Respublikasi Vazirlar Mahkamasining topshiriqlar ijrosini “me.ijro.uz” va “app.ijro.uz” yagona elektron tizimi orqali nazorat qilib borilmoqda va doimiy ravishda ma’lumotlar kiritilmoqda. |
| 23 | O‘zbekiston Respublikasi qonunlari, O‘zbekiston Respublikasi Prezidentining Farmonlari, qarorlari va farmoyishlari, Vazirlar Mahkamasining qarorlari va farmoyishlari tegishliligi bo‘yicha bajarilishining natijalari to‘g‘risida O‘zbekiston Respublikasi Vazirlar Mahkamasiga va Energetika vazirligiga ma’lumot berish. | doimiy | **Bajarildi.**  Hisobot davrida O‘zbekiston Respublikasi qonunlari, O‘zbekiston Respublikasi Prezidentining Farmonlari, qarorlari va farmoyishlari, Vazirlar Mahkamasining qarorlari va farmoyishlari tegishliligi bo‘yicha bajarilishining natijalari to‘g‘risidagi ma’lumotlar o‘rnatilgan tartibda O‘zbekiston Respublikasi Energetika vazirligiga yuborildi. |
| 24 | Agentlikda jismoniy va yuridik shaxslarni yoki ularning vakillarini qabul qilish, jismoniy va yuridik shaxslarning murojaatlarini ko‘rib chiqish, har bir murojaatga to‘liq javob xatlari berilishini nazorat qilish. | doimiy | **Bajarildi.**  Hisobot davrida agentlikda jismoniy va yuridik shaxslarni yoki ularning vakillarini qabul qilish, jismoniy va yuridik shaxslarning murojaatlarini ko‘rib chiqish, har bir murojaatga to‘liq javob xatlari berilishinining nazorati bo‘yicha ma’lumotlar O‘zbekiston Respublikasi Vazirlar Mahkamasiga hamda O‘zbekiston Respublikasi Energetika vazirligiga taqdim etildi. |